|  |  |  |  |  |  |  |
| --- | --- | --- | --- | --- | --- | --- |
| Vår saksbehandler: Hafsa Nadeem  E-post: hafsa.nadeem@utdanningsdirektoratet.no  Tlf: 23301213 | | | Vår dato:  07.02.2013  Vår referanse:  2012/512 | | Deres dato:    Deres referanse: |  |
|  |  |  | |  | | |

Faglig råd for service og samferdsel

Innkalling og agenda til rådsmøte 21. februar 2013 - møte 1/2013, Utdanningsdirektoratet

Møtestart: kl. 10:00

Møteslutt: kl. 15:00

Lunsj: kl. 11:15

|  |  |  |
| --- | --- | --- |
|  | **Fra arbeidstakersiden** | **Fra arbeidsgiversiden** |
| **Deltakere** | Jan Sivertsen, NTF  Ulf-Terje Nyheim Eliassen, Norsk arbeidsmandsforbund  Håvard Galtestad, YS  Jostein Antonsen, Handel og Kontor  Karin Lund, Fagforbundet | Svein Arne Bergh, Spekter  Terje Sundfjord, NHO Transport  Liv Kari Bjørnstad, KS (vara)  Anne Rørvik Hegdahl, Virke  Eddy Kjær, NHO Reiseliv |
|  | **Fra skoleverket/skoleeier** | **Andre organisasjoner** |
|  | Ellinor Tande, Utdanningsforbundet  Per Ove Grannes, Utdanningsforbundet  Jørund Bjølverud, Skolenes Landsforbund | Jan Tvedt, KS  Elevorganisasjonen (ikke oppnevnt) |
|  | **Meldt forfall** | **Utdanningsdirektoratet** |
|  | Jan Tore Harlyng, KS (sykemeldt) | Tor-Åge Brekkvassmo, rådssekretær |

**Dagsorden for møte i Faglig råd for service og samferdsel 1/2013**

**Sak 01.1.13 Godkjenning av møteinnkalling og dagsorden v/ rådsleder**

**Sak 02.2.13 Europass fagbeskrivelser – forslag til endring av tekst**

**Sak 03.1.13 Høring – lokalt gitt muntlig eksamen**

**Sak 04.1.13 Høring – Justering av læreplaner for engelsk, matematikk, naturfag, norsk og samfunnsfag**

**Sak 05.1.13 To høringer om kryssløp i yrkesfaglige utdanningsprogram**

**Sak 06.1.13 Informasjon om læreplanarbeid og vurdering av innholdet i læreplanene fra de faglige rådene v/ Unni og Eli-Karin (kl. 12.00-13.00)**

**Sak 07.1.13 Revisjon av retningslinjer for trepartssamarbeidet**

**Sak 08.1.13 Strukturen i våre fag – arbeidsgruppenes arbeid**

**Sak 09.1.13 Fylkesbesøk 2013**

**Sak 10.1.13 Orienteringssaker**

**Sak 11.1.13 Eventuelt**

|  |  |
| --- | --- |
| Vennlig hilsen |  |
|  |  |
|  |  |
| Hafsa Nadeem  rådssekretær |  |

**Sak 01.1.13 Godkjenning av møteinnkalling og dagsorden v/ rådsleder**

Forslag til vedtak:

Godkjennes

**Sak 02.2.13 Europass fagbeskrivelser – forslag til endring av tekst**

Utdanningsdirektoratet vurderer å gjøre endringer i kapittel 6 i Europass fagbeskrivelser (Godkjente måter å oppnå fagbeviset på).

Før direktoratet tar endelig stilling til endringen er det ønskelig at de faglige rådene vurderer endringsforslaget.

Frist for tilbakemelding er 1.03.12.

Saken ble behandlet på arbeidsutvalgsmøte 5. februar 2013. Arbeidsutvalget har drøftet saken og har følgende merknader til forslaget:

Begrepet *fagbevis* bør byttes ut med begrepet *fagbrev* da det er mer dekkende. Begrepet *læreperioden* erstattes med et annet begrep som innebærer både skole og lære, for eksempel opplæringsløp. Begrepet *kan* er et viktig begrep (i første setning) og bør ikke byttes ut, men ordet *for eksempel* bør føyes til etter *kan* (på begge språk).

Arbeidsutvalget støtter forslaget for øvrig.

Sakspapirer vedlagt:

* Oppdrag til FR– Europass fagbeskrivelse 18.12.12

**Sak 03.1.13 Høring – lokalt gitt muntlig eksamen**

Utdanningsdirektoratet sender på høring forslag til forskriftsendringer om lokalt gitt muntlig eksamen. Hensikten er å tydeliggjøre hvilke regler som gjelder for lokalt gitt muntlig eksamen, og legge til rette for en mer enhetlig nasjonal praksis. Kunnskapsdepartementet tar sikte på at bestemmelsene om lokalt gitt eksamen endres fra 1. august 2013. Eksamener våren 2013 skal derfor gjennomføre etter gjeldende bestemmelser, og ikke etter dette høringsforslaget.

Her finnes hele høringen og informasjon om vårens eksamen**:**<http://www.udir.no/Regelverk/Horinger/Saker-ute-pa-horing/Hoering---lokalt-gitt-muntlig-eksamen/>

Vedlagt følger covernotatet som kort omtaler de vesentligste endringene som gjelder yrkesfaglige utdanningsprogram.

Etter sekretariatets vurdering vil høringen være relevant for alle de faglige rådene.

Høringsfristen er 10. april. 2013

Saken ble behandlet på arbeidsutvalgsmøte 5. februar 2013. Arbeidsutvalget har følgende forslag til vedtak:

*Faglig råd for service og samferdsel støtter forslaget om å forskriftsfeste en plikt for skoleeier til å utarbeide lokale retningslinjer for muntlig eksamen. Rådet avgir ikke ytterligere høringssvar, men overlater dette til den enkelte organisasjon.*

Sakspapirer vedlagt:

* Høring- Lokalt gitt muntlig eksamen

**Forslag til vedtak:**

Arbeidsutvalgets forslag til vedtak godkjennes.

**Sak 04.1.13 Høring – Justering av læreplaner for engelsk, matematikk, naturfag, norsk og samfunnsfag**

Utdanningsdirektoratet har sendt på høring forslag til justerte læreplaner for de gjennomgående fagene engelsk, matematikk, naturfag, norsk og samfunnsfag i grunnskolen og videregående opplæring.

<http://www.udir.no/Regelverk/Horinger/Saker-ute-pa-horing/Hoering--justering-av-lareplaner-for-engelsk-matematikk-naturfag-norsk-og-samfunnsfag/>

Som det fremgår av vedlagt notat bes de faglige rådene om å vurdere om justeringene i læreplanene bidrar til å tydeliggjøre de grunnleggende ferdighetene som redskap for læring og utvikling i skole, arbeid og samfunnsliv.

Høringsfristen er 5. mars 2013.

Saken ble behandlet på arbeidsutvalgsmøte 5. februar 2013. Arbeidsutvalget har følgende forslag til vedtak:

*Faglig råd for service og samferdsel forutsetter at endringene bidrar til mer yrkesretting av læreplanene for de yrkesfaglige utdanningsprogrammene. Rådet avgir ikke ytterligere høringssvar, men overlater dette til den enkelte organisasjon.*

Sakspapirer vedlagt:

* Notat om justering av læreplan i fellesfag for SRY og faglige råd

**Forslag til vedtak:**

Arbeidsutvalgets forslag til vedtak godkjennes.

**Sak 05.1.13 To høringer om kryssløp i yrkesfaglige utdanningsprogram**

Utdanningsdirektoratet har sendt på høring forslag om kryssløp fra Vg2 industriteknologi til Vg3 industriell matproduksjon og kryssløp fra Vg1 TIP til Vg2 anleggsteknikk. Sekretariatet legger til grunn at det for noen av de faglige rådene vil være relevant å uttale seg i høringen, mens det for andre ikke vil være aktuelt. Vi ber derfor om at rådene selv vurderer å avgi høringsuttalelse.

Direktoratet ønsker tilbakemelding på:  
1) forslag om kryssløp fra Vg2 industriteknologi til Vg3 industriell matproduksjon  
2) forslag om kryssløp fra Vg1 teknikk og industriell produksjon til Vg2 anleggsteknikk

Begge forslagene har høringsfrist 5. april 2013.

Her finner du høringen om kryssløp fra Vg2 industriteknologi til Vg3 industriell matproduksjon:  
<http://www.udir.no/Regelverk/Horinger/Saker-ute-pa-horing/Horing---krysslop-fra-Vg2-industriteknologi-til-Vg3-industriell-matproduksjon-/>

Her finner du høringen om kryssløp fra Vg1 TIP til Vg2 anleggsteknikk:<http://www.udir.no/Regelverk/Horinger/Saker-ute-pa-horing/Hoering---krysslop-fra-Vg1-TIP-til-Vg2-anleggsteknikk/>

Saken ble behandlet på arbeidsutvalgsmøte 5. februar 2013. Arbeidsutvalget har følgende forslag til vedtak:

*Faglig råd for service og samferdsel avgir ikke høringssvar.*

**Forslag til vedtak:**

Arbeidsutvalgets forslag til vedtak godkjennes.

**Sak 06.1.13 Informasjon om læreplanarbeid og vurdering av innholdet i læreplanene fra de faglige rådene v/ Unni og Eli-Karin (kl. 12.00-13.00)**

I henhold til retningslinjene for samarbeid mellom SRY, faglige råd og Utdanningsdirektoratet og mandat for faglige råd skal det foretas en vurdering av innholdet i læreplanene for det enkelte utdanningsprogram.

Læreplanavdelingen v/ Unni Teien og Eli-Karin Flagtvedt vil presentere arbeidet med læreplaner.

**Sak 07.1.13 Revisjon av retningslinjer for trepartssamarbeidet**

Utdanningsdirektoratet har igangsatt ett arbeid med revisjon av retningslinjer for samarbeid mellom Samarbeidsrådet for yrkesopplæring (SRY), de faglige rådene og Utdanningsdirektoratet.

I vedlagt dokument har direktoratet foreslått noen mindre justeringer i retningslinjene.

Justeringene omhandler følgende:

* Nye mandat for SRY og faglige råd for perioden 2012 – 2016
* Prinsipper for organisering av sekretariatet for SRY
* Beskrivelse av rådssekretærenes rolle
* Språkvask

SRY og de faglige rådene inviteres med dette med å komme med innspill til justeringer i retningslinjene.

Basert på ovennevnte samt innspill til justeringer fra SRY og faglige råd, tar Utdanningsdirektoratet sikte på å publisere reviderte retningslinjer for samarbeid mellom Samarbeidsrådet for yrkesopplæring (SRY), de faglige rådene og Utdanningsdirektoratet 18. april 2013

Utdanningsdirektoratet ber om at innspill sendes innen 6. mars.

Sakspapirer vedlagt:

* Retningslinjer for trepartssamarbeidet

**Sak 08.1.13 Strukturen i våre fag – arbeidsgruppenes arbeid**

Det vises til vedtak i sak 48.6.12 i rådsmøte 12. desember 2012:

*Vedtak:*

*Diskusjonene om strukturen tas i arbeidsgruppene som trinn 1 i denne prosessen. Det er viktig at rådet begynner med det spesifikke i arbeidsgruppene for så å ta opp de overordnede problemstillingene samlet i rådet. Det foreslås at tidligere diskusjoner/forslag om strukturen tas opp på nytt og diskuteres i arbeidsgruppene*

*Arbeidsgruppene får i oppdrag å se på følgende fire spørsmål:*

*1. Er strukturen i vg2 slik den bør være?*

*2. Hva med dagens kryssløp?*

*3. Bør det være fordypningsretninger innen våre lærefag?*

*4. Bør det utarbeides alternative modeller i noen av våre fag?*

*Arbeidsgruppene sender noe skriftlig til sekretæren innen 11. februar 2013. Dette blir lagt ved innkallingen og sakspapirene til neste rådsmøte 21. februar 2013.*

Saken innledes med en kort presentasjon fra hver arbeidsgruppe (5 min. hver). Det er lagt opp til diskusjon etter presentasjonene.

Sakspapirer vedlagt:

* Innspill fra arbeidsgruppe for Reiseliv
* Innspill fra arbeidsgruppe for Transport og logistikk (utkast)

**Sak 09.1.13 Fylkesbesøk 2013**

Sør-Trøndelag fylkeskommune har bekreftet at de kan ta imot rådet på følgende datoer 29.-30. mai 2013.

Arbeidsutvalget har drøftet saken i møte 5. februar og foreslår følgende presiseringer til fylkeskommunen vedrørende programmet:

* Rådet ønsker variasjon i bedriftsbesøkene
* Under besøket på videregående skoler ønsker rådet å høre om deres opplegg i alle fag de tilbyr innen service og samferdsel
* Reise kvelden før (28. mai) slik at vi kan starte programmet tidlig den 29. mai og avslutte sent den 30. mai for å få utbytte av besøket.
* Forslag til lærebedrifter og skoler? Arbeidsutvalget foreslår Rica Nidelven Hotell som har flere fag innenfor utdanningsprogrammet vårt; resepsjonsfaget og reiselivsfaget.

Sakspapirer vedlagt:

* Brev til fylkeskommunen

**Sak 10.1.13 Orienteringssaker**

**a) Orientering fra ledermøte og fellesmøte 6. februar**

**b) Oppfølging av tidligere vedtak**

**Sak 11.1.13 Eventuelt**

**1. Medlemmer til arbeidsgruppen for ECVET**

Forespørsel om deltakelse i arbeidsgruppe – «Vurdere konsekvenser av og utvikle modeller for en eventuell implementering av ECVET (European credit transfer system for vocational education and training) i Norge». Frist 22. februar 2013.

Sakspapirer vedlagt:

* Medlemmer til arbeidsgruppen for ECVET

**2. Fredrik II videregående skole V/ Ellinor Tande**

Invitere Fredrik II videregående skole til neste møte for å orientere om forsøket med 4-årig utdanningsløp hvor allmenn påbygning er inkludert.

**3. Landslinjene i yrkessjåførfaget v/ Jan Tvedt**